Φρειδερίκος Κάβεντις

μικρογραφία|Ο Κάβεντις ανασκολοπίζει το Λίτελτον, εκκολαπτήριο της Λούσι Λίτελτον, συζύγου του Λόρδου Φρέντερικ Τσαρλς Κάβεντις, Εκκλησία του Αγίου Δεινιόλ, Χάουαρντεν, Φλίντσαϊρ, Ουαλία
μικρογραφία|Άγαλμα στο Μπάροου-ιν-Φέρνες.

Ο λόρδος **Φρειδερίκος Κάρολος Κάβεντις** , Ιδιαίτερος Σύμβουλος, αγγλ.: *lord Frederick Charles Cavendish, PC* (30 Νοεμβρίου 1836 – 6 Μαΐου 1882) ήταν Βρετανός Φιλελεύθερος πολιτικός και *προστατευόμενος* του Πρωθυπουργού Γουίλιαμ Έουαρτ Γκλάντστοουν.  Ο Κάβεντις διορίστηκε Γενικός Γραμματέας της Ιρλανδίας τον Μάιο του 1882, αλλά σκοτώθηκε μαζί με τον Θωμά Ερρίκο Μπερκ σε αυτό που έγινε γνωστό ως οι Δολοφονίες του Φοίνιξ Παρκ λίγες ώρες μετά την άφιξή του στο Δουβλίνο, θύμα της οργάνωσης Ιρλανδοί Εθνικοί Αήττητοι.

## Υπόβαθρο και εκπαίδευση
Γεννημένος στο Κόμπτον Πλέις, στο Ίστμπορν του Σάσεξ, ο Κάβεντις ήταν ο 2ος γιος του Γουλιέλμου 7ου δούκα του Ντέβονσιρ και της λαίδης Μπλανς Χάουαρντ, 4ης κόρης του Γεωργίου 6ου κόμη του Κάρλαϊλ, και αδελφός του Σπένσερ μαρκησίου του Χάρτινγκτον, αργότερα 8ου δούκα του Ντέβονσιρ, ο οποίος είχε επίσης διατελέσει Γενικός Γραμματέας της Ιρλανδίας. Ο Κάβεντις, αφού έλαβε κατ' οίκον εκπαίδευση, εγγράφηκε το 1855 στο Κολέγιο Τρίνιτυ του Κέιμπριτζ, από όπου αποφοίτησε με πτυχίο το 1858,  και στη συνέχεια υπηρέτησε ως σαλπιγκτής στο ιππικό Όουν Γιόμαντρυ του δούκα του Λάνκαστερ.

## Πολιτική σταδιοδρομία
Από το 1859 έως το 1864 ο Κάβεντις ήταν ιδιαίτερος γραμματέας του λόρδου Γκράνβιλ. Ταξίδευσε στις Ηνωμένες Πολιτείες κατά τη διάρκεια του 1859 και του 1860, και στην Ισπανία το 1860. Εξελέγη στη Βουλή των Κοινοτήτων ως Φιλελεύθερος για τη Βόρεια Περιφέρεια του Δυτικού Ράιντινγκ του Γιόρκσιρ, στις 15 Ιουλίου 1865, και διατήρησε αυτό το αξίωμα μέχρι το τέλος του. Αφού υπηρέτησε ως ιδιαίτερος γραμματέας του πρωθυπουργού, Γουίλιαμ Έουαρτ Γκλάντστοουν, από τον Ιούλιο του 1872 έως τον Αύγουστο του 1873, έγινε κατώτερος λόρδος του Υπουργείου Οικονομικών, και διατήρησε το αξίωμα μέχρι την παραίτησή του από το υπουργείο. Διετέλεσε Οικονομικός Γραμματέας του Υπουργείου Οικονομικών από τον Απρίλιο του 1880 έως τον Μάιο του 1882, όταν λίγο μετά την παραίτηση του Γουλιέλμου Εδουάρδου Φόρστερ, Γενικού Γραμματέα της Ιρλανδίας, διορίστηκε για να τον διαδεχθεί.

## Το τέλος
Μαζί με τον 5ο κόμη Σπένσερ, τον τότε λόρδο Υπολοχαγό-Διοικητή της Ιρλανδίας, κατευθύνθηκε προς το Δουβλίνο, και έδωσε τον όρκο ως Γενικός Γραμματέας στο Κάστρο του Δουβλίνου στις 6 Μαΐου 1882. Αλλά το απόγευμα της ίδιας ημέρας, ενώ περπατούσε στο Πάρκο Φοίνιξ μαζί με τον Θωμά Ερρίκο Μπερκ, τον Μόνιμο Υφυπουργό, δολοφονήθηκε από μέλη της μαχητικής ιρλανδικής εθνικιστικής ομάδας που αποσχίστηκε, γνωστής ως Iρλανδοί Εθνικοί Αήτηττοι. Χρησιμοποιώντας νυστέρια και χειρουργικές λεπίδες, οι συμμετέχοντες μαχαίρωσαν τον λόρδο Φρειδερίκο και τον Μπερκ πολλές φορές από πίσω, σε ένα περιστατικό που έγινε γνωστό ως οι δολοφονίες στο Πάρκο Φοίνιξ.

### Ταφή
Το λείψανό του επιστράφηκε στην Αγγλία και τάφηκε στο προαύλιο της εκκλησίας του Αγίου Πέτρου, στο Έντενσορ, κοντά στο Τσάτσγουορθ, στις 11 Μαΐου, όπου 300 μέλη της Βουλής των Κοινοτήτων και 30.000 άλλα άτομα ακολούθησαν μέχρι την πλευρά του τάφου.

### Δίκη
Η δίκη των δολοφόνων το 1883 (βλ. Τζέιμς Κάρεϋ) κατέστησε σαφές ότι το τέλος του Κάβεντις δεν ήταν προμελετημένο, και ότι δεν αναγνωρίστηκε από τους δολοφόνους. Η πλεκτάνη ήταν εναντίον του Μπουρκ, και ο Κάβεντις δολοφονήθηκε επειδή έτυχε να βρίσκεται στην παρέα του Μπουρκ.

## Οικογένεια
Στις 7 Ιουνίου 1864 ο Κάβεντις νυμφεύτηκε τη Λούσυ Κάρολαϊν Λύτελτον, 2η κόρη του 4ου βαρόνου Λύτελτον, εγγονή του σερ Στίβεν Γκλυν και ανιψιά της Αικατερίνης Γκλυν, συζύγου του Γουλιέλμου Έουαρτ Γκλάντστοουν. Ήταν κυρία επί των τιμών της βασίλισσας Βικτωρίας.

Ένα άγαλμα του Κάβεντις βρίσκεται στην πλατεία πίσω από το δημαρχείο στο Μπάροου-ιν-Φέρνες στην Κάμπρια (πρώην και ιστορικά στο Λάνκασιρ), όπου ο πατέρας του επένδυσε πολλά στις τοπικές βιομηχανίες. Ένα παράθυρο στη μνήμη του Κάβεντις τοποθετήθηκε στην εκκλησία της Αγίας Μαργαρίτας στο Γουέστμινστερ, με έξοδα των μελών της Βουλής των Κοινοτήτων. Ο επιβλητικός τάφος του από λευκό μάρμαρο Καράρα βρίσκεται στο Μοναστήρι Κάρτμελ στην Κάμπρια. Ο Κάβεντις ήταν μέλος του συμβουλίου του Κολεγίου Γιόρκσιρ στο Λιντς, το οποίο μετά το τέλος του ίδρυσε την "Έδρα Φυσικής Κάβεντις".  Υπάρχει επίσης ένα αναμνηστικό σιντριβάνι προς τιμήν του στο αβαείο του Μπόλτον.
Αρχείο:The_Assassinations_in_Dublin,_Funeral_of_Lord_Frederick_Cavendish_at_Edensor,_near_Chatsworth_-_The_Graphic_1882.jpg|εναλλ.=The funeral of Lord Frederick Charles Cavendish in St Peter's Churchyard, Edensor| Η κηδεία του Λόρδου Φρειδερίκου Καρόλου Κάβεντις στο προαύλιο της εκκλησίας του Αγίου Πέτρου, στο Έντενσορ
Αρχείο:St_Peter's_Church,_Edensor_-_Memorial_to_Lord_Frederick_Cavendish_(1836–1882).JPG|εναλλ.=St Peter's Church, Edensor - Memorial to Lord Frederick Charles Cavendish| Εκκλησία του Αγίου Πέτρου, Έντενσορ - Μνημείο στον λόρδο Φρειδερίκος Κάρολο Κάβεντις
Αρχείο:Chapel_window_by_Hardman_at_St_Peter's_Church,_Edensor.jpg|εναλλ.=Window erected in his memory in St Peter's Church, Edensor made by Hardman & Co. in 1882| Παράθυρο που ανεγέρθηκε στη μνήμη του στην εκκλησία του Αγίου Πέτρου, στο Έντενσορ, κατασκευασμένο από την Hardman &amp;amp; Co. το 1882
Αρχείο:Cavendish_Memorial,_Bolton_Abbey_-_geograph.org.uk_-_747970.jpg|εναλλ.=The memorial to Cavendish at Bolton Abbey| Το μνημείο για τον Κάβεντις στο αβαείο του Μπόλτον
Αρχείο:Memorial_to_Lord_Frederick_Charles_Cavendish_(geograph_3663852).jpg|εναλλ.=Memorial to Cavendish at Bolton Abbey erected by tenants of the Estate| Μνημείο για τον Κάβεντις στο αβαείο του Μπόλτον, που ανεγέρθηκε από τους ενοικιαστές του κτήματος
Αρχείο:Memorial_to_Lord_Frederick_Charles_Cavendish_in_Cartmel_Priory.jpg|εναλλ.=Carrara marble memorial in Cartmel Priory| Μνημείο από μάρμαρο Καράρα στη Μονή Κάρτμελ


## Σημειώσεις

## Αναφορές
* Leigh Rayment's Peerage Pages [self-published source] [better source needed]
* "Cavendish, Frederick Charles". Dictionary of National Biography. London: Smith, Elder & Co. 1885–1900.

## Εξωτερικοί σύνδεσμοι
* 
* Portraits of Lord Frederick Cavendish at the National Portrait Gallery, London 

Κατηγορία:Οικογένεια Κάβεντις